# KISKŐRÖS VÁROS POLGÁRMESTERE

**ELŐTERJESZTÉS**

(a Képviselő-testület 2022. május 25–i ülésére)

**TÁRGY: A 2022. ÉVI KÖLTSÉGVETÉS MÓDOSÍTÁSA**

Az *államháztartásról* szóló 2011. évi CXCV. törvény 34. §-a alapján, tekintettel *Kiskőrös Város 2022. évi költségvetéséről* szóló 3/2022. (II.24.) önkormányzati rendeletének 13. §- ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja.

Az alábbiak a legfontosabb módosító tényezők:

225.723.881 Ft-ot a *Városi Sporttelep fejlesztéséhez*, 3.750.000 Ft-ot az *Önkormányzati feladatellátást szolgáló fejlesztéshez* (Szűcsi Óvoda felújítása) nyert Kiskőrös Városa; a bevételek, kiadások beépítésre kerültek.

Kiskőrös Város Önkormányzata koncessziós szerződést kötött az Eatrend Korlátolt Felelősségű Társasággal *Kiskőrös város közigazgatási területén ellátandó közétkeztetési szolgáltatás ellátására* tárgyban 2022. július 20. napjától 60 hónapra. A korábban erre a célra képzett céltartalékból (7. melléklet 5.) kerültek átrendezésre az előirányzatok.

Beépítésre kerültek a júniusi időközi választás bevételi és kiadási előirányzatai.

Rendezésre került a január és február hónapban kifizetett szociális ágazati összevont pótlék (7.417.544 Ft).

A jégelhárító rendszer bővítése miatt megnőtt az idei évre az üzemeltetés költsége, 2 millió Ft átcsoportosításra került.

A Polgármester céltartalékokkal kapcsolatos döntései rendeletben történő átvezetése:

* Kiskunhalasi Szakképzési Centrum tornacsarnok beruházási kiadásaira – 41.004.427 Ft (33/2022. képv.test.hat.)
* Kőrösszolg Nonprofit Kft. – Márciusi forgatag költségeire – 9.269.000 Ft,
* KEHOP-2.1.11 projekt többlet-költségeire – 2.583.786 Ft (27/2022. képv.test.hat.)
* Kiskőrösi Óvodák beruházásaira – 1.500.000 Ft,
* Petőfi Szülőház és Emlékmúzeum felújítására – 507.184 Ft,
* Intézmények víruskiadásaira – 417.570 Ft,
* Hang-Szín Művészeti Egyesület – VIII. Területi Zongoraetűd Verseny költségeire – 220.000 Ft,
* Kiskőrösi Gazdakör Egyesület – Városi Disznótor költségeire – 200.000 Ft,

A fentiek alapján javaslom, hogy a Képviselő-testület Kiskőrös Város 2022. évi költségvetési rendeletének módosítását a rendelet-tervezetben foglaltak szerint fogadja el.

**Kiskőrös, 2022. május 17.**

**Domonyi László s.k.,**

**polgármester**

**Kiskőrös Város Önkormányzata**

**Képviselő-testületének**

**.../2022. (...) önkormányzati rendelete**

**Kiskőrös Város 2022. évi költségvetéséről szóló 3/2022. (II. 24.) önkormányzati rendelet módosításáról**

(Tervezet)

Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

**1. §**

(1) A Kiskőrös Város 2022. évi költségvetéséről szóló 3/2022. (II. 24.) önkormányzati rendelet (a továbbiakban: Kr.) 3. § (1) bekezdés a) pontja helyébe a következő rendelkezés lép:

*(A Képviselő-testület Kiskőrös Város 2022. évi költségvetésének)*

„*a)* költségvetési kiadások főösszegét: 5.350.517.812 forintban”

*(állapítja meg.)*

(2) A Kr. 3. § (1) bekezdés c) pontja helyébe a következő rendelkezés lép:

*(A Képviselő-testület Kiskőrös Város 2022. évi költségvetésének)*

„*c)* költségvetési bevételi főösszegét: 3.651.536.211 forintban”

*(állapítja meg.)*

**2. §**

A Kr. 6. § (2) bekezdése helyébe a következő rendelkezés lép:

„(2) A céltartalékok összege 217.276.923 forint jelen rendelet 7. mellékletében meghatározott célonkénti bontásban.”

**3. §**

(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.

(8) A Kr. 8. melléklete helyébe a 8. melléklet lép.

**4. §**

Ez a rendelet a kihirdetését követő napon lép hatályba.